Tišina, molim!
Sačekaj!
Akcija!
Kad uđete u kompleks,
ne možete da ne budete preplavljeni...
METJU MODIN GLUMAC
...generacijama glumaca i režisera, scenarista,
kostimografa...
Pojedinačan snimak.
Tiho, momci.
Scena 26, treći put.
Sve što studio predstavlja, što se dešavalo ovde,
na ovoj zemlji, u ovom kompleksu...
Znaš da zviždiš, zar ne, Stive?
Samo sastavi usne i duvaj.
...nosi neku magiju u sebi.
Čini se kao da se oseća u vazduhu.
Ti si čarobnjak, Hari.
Znate, duhovi ili tako nešto.
Uvek sam zavisila od ljubaznosti neznanaca.
Uzbuđenje koje osećate...
ONO OD ČEGA SU SNOVI
...znajući da ćete hodati ulicama
kojima su koračali ti neverovatni režiseri i glumci,
vrlo je moćan osećaj.
To je magično mesto.
Sačekajte. Sačekajte.
Još ništa niste čuli.
Od prvog dana kad sam došla na set,
i videla to veliko VB...
OPRA VINFRI
Imala sam osećaj da sam uspela.
Dobro došli u Šervud, gospo.
Vorner bros je, za mene, bio Holivud.
KIJANU RIVS
Raznovrsnost filmova, filmskih zvezda...
Još uvek svim srcem volim čoveka kog sam ubila.
Ne morate ni da vidite logo.
Kažete ime i shvatite...
HARVI KAJTEL
...da je to prava filmska institucija.
NOJEVA BARKA
Osnovala ju je na početku filmske ere
porodica bogatih vizionara...
Mislim da su ti momci bili pozitivno ludi.
...i ljubomornih rivala...
Ne čujete mnogo priča o ljubaznosti
Džeka L. Vornera.
Rastržete me!
...Vorner bros je stvorio filmsko nasleđe...
U tvoje zdravlje, mala.
...koje je odraz naših duša.
Mejnstrim filmovi uvek pokušavaju da odražavaju društvo.
Atika! Atika!
To se vidi tokom decenija produkcija Vorner brosa.
- Ja sam... - Ja sam!
Revolucionar!
To mislim kad pomislim na Vornere.
Veoma smela i uspešna umetnička dostignuća.
MAMURLUK U VEGASU
Putovanje autom!
Vorner bros donosi priče...
DŽON M. ČU
...ne samo Americi, već svetu.
KONG: OSTRVO LOBANJA
KAZABLANKA
PAKLENA POMORANDŽA
Sto godina kasnije,
Vorner bros i dalje pomera granice medija...
I evo... počinjemo.
...strasnim pripovedanjem preko svih platformi...
Da!
...oblikujući to što jesmo...
Celog života sam morala da se borim.
...i šta možemo da postanemo.
Čeka nas divlja noć.
300: BITKA KOD TERMOPILA
TROJA
Televizija treba da pokaže šarenilo postojećeg.
Bazinga!
Koj' ti je vrag, šefe?
Samo napred, ulepšaj mi dan.
Kakav dan! Kakav divan dan!
Idemo napred!
SAVRŠENA OLUJA
Vorner bros je opstao sto godina zbog svoje originalne misije.
Unaprediti kulturu pripovedanjem dobrih priča.
KAPETAN BLAD
GUNISI
Bili su u borbi,
i zato su zaslužili poštovanje.
100 GODINA VORNER BROSA ONO OD ČEGA SU NAPRAVLJENI SNOVI
STUDIO 2
STUDIO 6
Svi idemo u bioskop.
Idemo s idejom da želimo da nas zabave
i da nam ispričaju priču.
A priče su moćne.
Sjajnom pričom možete da utičete na ljude.
A braća Vorner su to razumela.
DIREKTOR
Pravilo je bilo, ako radite na filmu,
morate doći kod Džeka Vornera.
Sve velike zvezde su prošle ovuda.
Ovo je slavni malteški soko.
Ima posebno značenje za mene zato što,
na kraju filma pitaju Hamfrija Bogarta šta je to,
i on kaže...
MALTEŠKI SOKO 1941.
Ono od čega su napravljeni snovi.
A to mi radimo svaki dan.
Ono od čega su napravljeni snovi. Dakle, malteški soko.
Evo ih, originalna braća Vorner.
Ljudi koji su izgradili ovo mesto,
pričajući sjajne priče.
Ne samo da zabave,
već da izvrše pravi uticaj.
U tome je značaj braće Vorner,
kad pogledate poslednjih sto godina.
Neverovatna američka priča.
Na početku 20. veka,
Svetlucavi grad je bio grad uspeha.
Američka publika,
navikla na novi film svake nedelje,
tražila je još.
Svako s kamerom i dovoljno pameti želeo je da se uključi u akciju.
MARTIN SKORSEZE
Tada Holivud nije bio kao danas.
Ulice su i dalje bile zemljane.
Nisu stvarali samo umetnost već i industriju.
Do 1918, uspešne kompanije
koje će postati studiji kao što su Paramaunt, Univerzal i MGM,
preuzimale su produkcijske firme
i zidale ograđene gradove unutar grada.
Novopridošla,
odvažna grupa braće po imenu Vorner,
borila se da uspešno pokrene svoj posao.
Ti ljudi, koji su bili tamo na samom početku,
bili su surovi, grizli su da bi uspeli.
Oni su bili čvrsti, ulični momci.
Potpuno nemilosrdni.
Nisu ih smatrali otmenim
studiom isprva. To je bio MGM.
Bez filmskih zvezda na oštro konkurentnom tržištu,
Vornerovi su bili na ivici propasti
kad im je sudbina bacila kosku.
Slavnu holivudsku zvezdu, Rin Tin Tina.
SUKOB VUKOVA 1925.
Bili su u nevolji,
a Rin Tin Tin je bio film koji je spasao studio.
SVETIONIK PORED MORA 1924.
Neočekivani heroj čini nešto zapanjujuće.
PETI DŽENKINS
To je klasičan film! Volimo pse
i volimo priče o autsajderima.
Dok se hiljade pisama obožavatelja
i stotine hiljada dolara slivalo u svaki film,
Rintijeve avanture su braći donosile zaradu.
Rin Tin Tin, životinjski idol Amerike.
Bila je to glavna prekretnica u porodičnoj priči
koja je počela pola sveta daleko od sjaja Holivuda.
Hari, Ejb, Sem i Džek bili su deca jevrejskih imigranata
koji su pobegli od progona u Poljskoj tokom 1880-ih.
KES VORNER HARIJEVA UNUKA
Bili su veoma siromašni kao deca.
Prodavali su novine, čistili cipele.
Nisu završili školu.
Ali njihov otac ih je poseo veoma mlade i rekao:
"Dok god se držite zajedno, bićete jaki."
U Ameriku ljudi oduvek dolaze,
ponekad bežeći od političke represije.
ENDI GARSIJA
Braća Vorner su potekla iz te tradicije.
Imate mogućnost da radite naporno, da imate san,
bez obzira koliko je lud.
Braći je san došao na treperavom snopu električnog svetla.
U Pitsburgu su, rade u prodavnici odeće.
Sem je čuo za nikelodeone.
Povukao je Harija da gledaju "Veliku pljačku voza".
VELIKA PLJAČKA VOZA 1903.
Sedeli su i gledali ga tri puta dok ih nisu zamolili da odu.
Izašli su i napolju su gledali ljude kako stavljaju novčiće na tacnu.
Rukovali su se i rekli: "Mi smo u poslu."
FINA ZABAVA ZA DAME, GOSPODU I DECU
Put Vornerovih od Pensilvanije do El-Eja
bio je popločan rizičnim potezima.
Kupili su filmski projektor i postavili ga u bioskop.
Pozajmili su novac da uđu u distribuciju,
i na osnovu tog uspeha počeli da snimaju filmove.
FILMSKI SERVIS DJUKEJN
Hari je bio finansijski čarobnjak,
Ejb je bio zadužen za prikazivanje i distribuciju,
Sem je bio vizionar,
a Džek je bio glavni za produkciju.
Džek je bio najmlađi od braće,
a Hari je bio najstariji,
pa je tako na neki način rano preuzeo vodeću ulogu.
To je postavilo scenu za mnoge buduće okršaje,
ali isprva su vrlo dobro sarađivali.
LEONARD MOLTIN
Godine 1923. osnovali su Vorner braders studio.
Grupa autsajdera
napokon je imala svoje mesto u Holivudu.
Ali oni su bili na pragu nečega još većeg.
Morate razumeti da su zvučni filmovi u to vreme bili katastrofa.
Zvuk na filmu, isproban samo u žurnalima i kratkim filmovima,
imao je užasno mnogo problema.
Ljudi su išli u bioskope i gađali ekran paradajzom
zato što se usta ljudi nisu
pokretala u skladu sa zvukom koji se čuo.
"ZVUK" IZVIŽDAN
Sem Vorner je strastveno bio za zvuk.
Verovao je da zvučna tehnologija nosi revoluciju filma,
i da je to sastavni deo
stvaranja zaista sveobuhvatnog filmskog iskustva
kojim bi Vorner bros stekao prednost nad konkurentima.
Sem je bio onaj koji je uvideo prednosti zvuka.
Niko drugi nije tražio zvuk.
Svi su bili veoma srećni prikazujući i gledajući neme filmove.
DON ŽUAN 1926.
Prvi pokušaj u sinhronizaciji zvuka...
"BACITE GA U TAMNICU!"
...sadržao je orkestarsku partituru i zvučne efekte.
Značajno dostignuće, ali tek nagoveštaj stvari koje dolaze.
DŽEZ PEVAČ 1927.
Divne prijatelje je uvek teško naći
Zatim su podigli ulog pričom koja je već bila hit na Brodveju...
AL DŽOLSON U "DŽEZ PEVAČU"
...s izvođačem koji je bio poznat širom sveta.
Sačekajte. Sačekajte.
Još ništa niste čuli.
Al Džolson je bio verovatno najpopularniji zabavljač u Americi u to vreme.
Džolsonov život je bio inspiracija za "Džez pevača",
priču o sinu pevača u sinagogi,
koji ide protiv porodične tradicije zbog muzike koju voli.
"UNEO SI SVOJ DŽEZ U MOJU KUĆU!"
Ali kad ljudi sad vide "Džez pevača", često su šokirani i zgroženi
kad vide da Džolson nastupa s crnim licem.
To nije bilo neobično, svakako nije bilo šokantno tada,
za obožavatelje Ala Džolsona,
jer je to bio njegov način izvođenja.
Mama!
Crno lice na sceni je bilo neverovatno često.
Uvek je bilo kontroverzno.
Crna publika je imala probleme, mnogo puta,
s načinima na koje je crno lice karikiralo
njihove identitete i kulturne prakse.
To je mnogo složenija priča nego što ljudi shvataju
kada je dekontekstualizuju.
Zapravo, postoje posteri
koji prikazuju Džekija Robina s njegovim normalnim licem,
a zatim lika koga glumi s crnim licem,
jer to obeležava podelu
između njegovog pravog identiteta kao sina pevača u sinagogi,
i emocionalnu putanju koju je imao
odlučujući šta da radi sa svojim životom,
i ovog lika na sceni.
Prikazujući crno lice u svom najrizičnijem potezu do tada,
Vornerovi su profitirali na popularnosti rasne karikature.
U današnjem svetlu, "Džez pevač" je problematičan...
LEVAR BERTON
...ali to ne znači da tada nije bio revolucionaran.
SLUŠAJTE NJEGOV GLAS
Nije učinio mnogo za poštovanje crnih ljudi.
Zapravo, šteta
koju je učinilo pripovedanje u to doba
kulturama i kulturi širom sveta
prilično je sramotna.
Uprkos duboko uznemirujućem sadržaju,
"Džez pevač" je takođe obeležio braću Vorner kao inovatore,
čije će vizije i hrabrost zauvek promeniti filmsku umetnost.
AL DŽOLSON U "DŽEZ PEVAČU"
S Džolsonom na reklamnom panou,
braća su znala da će prodati karte.
Sve ostalo se oslanjalo na tehnologiju,
koja je bila skupa i zahtevna.
Korporacija Vestern elektrik
razvijala je tehniku za spajanje zvuka i filma,
po imenu Vitafon.
Čovek koji je zaista bio pionir zvuka na disku bio je Sem Vorner,
koji se iscrpljivao radom.
ALAN ROD FILMOLOG
Da bi ostvarili Semov san,
Vornerovi su se uvalili u kredite do guše.
Sem je bio uzbuđen zbog tehnologije,
a Hari je prikupio novac.
Uzeo je hipoteku na kuću u Rosmuru da bi platio produkciju.
NA PRODAJU
Ti momci su bili kockari.
Sve su uložili.
Dame i gospodo, vrhunski trijumf Vorner bradersa,
Al Džolson u "Džez pevaču".
DŽOLSONOV FILM SRCEPARAJUĆI HIT
Bioskop Vorner bradersa je rasprodat mnogo nedelja unapred.
DŽOLSONOV FILM PRIVLAČI PAŽNJU
Na premijeri, Semov trud se isplatio.
BIOSKOP VORNER, NJUJORK
Kako vam se ovo sviđa?
Pa, još ništa niste videli.
Braća su ušla u istoriju...
DŽOLSONOV NAJVEĆI LOKALNI HIT
...ali Vornerovi nisu bili na premijeri.
Sem je umro veče pre toga.
SEM L. VORNER JE UMRO U BOLNICI OD ZAPALJENJA PLUĆA
Sem je bio toliko okupiran usavršavanjem procesa Vitafon
i željom da "Džez pevač" bude što je moguće bolji,
da se mnogo naprezao i oterao sebe
u ranu smrt.
Sem Vorner je bio veliki Vorner.
Uveo je Vornerove u filmsku industriju.
UNUK DŽEKA VORNERA
Šteta, mlad je umro.
VESTERN JUNION DŽEK VORNER
Džek je bio očajan kad je umro Sem, brat i najbolji prijatelj.
IZGUBIO SI JEDNOG BRATA, NAŠAO DRUGOG - AL
Činjenica da je Sem umro veče pre premijere,
to je tragedija.
Ali takođe se čini da su ta braća
razumela da je projekat u koji su se upustili
veći od njih samih.
SEM VORNER
Oni su se zaista upustili u veću misiju.
Semova smrt je ostavila prazninu u porodici,
ali njegovo zaveštanje je očigledno.
Ali Džolson, čiji je "Džez pevač" započeo zvučnu revoluciju,
doveo je nevestu, Rubi Kiler.
Snimanje "Džez pevača" je koštalo 500 000 dolara,
a zaradio je tri miliona,
katapultirajući Vorner bros među mejdžorse.
Počinje žurba.
Kako sve više bioskopa postavlja ozvučenja,
producenti hitno završavaju počete neme filmove
pre nego što bude prekasno.
Samo 1928. su snimili 36 filmova sa sinhronizovanim zvukom,
ostavljajući druge studije da se bore da drže korak.
Ideja uvođenja zvuka u film
bila je velika kao uvođenje interneta u naše društvo.
To je uzrokovalo gotovo potpunu promenu Holivuda.
Kamermani i tehničari su morali ponovo da uče zanate
da bi se prilagodili mikrofonu.
Glumci čiji glasovi nisu odgovarali njihovom izgledu
našli su se bez posla.
JER PSI NE GOVORE.
Na njihovo mesto su došli
pozorišni glumci.
Vitalne, drske osobe.
Kako nas tretirate?
BET DEJVIS
Maltretirali ste nas kad god ste mogli.
Ako budem imao šansu da pobegnem odavde,
i ako budem morao da ubijem,
ubiću i tebe i bilo koga.
Učestvovaćeš u ovome i svideće ti se.
Još od 14. godine, šta imam?
BARBARA STENVIK
Samo prljave muškarce!
POL MUNI
Kao i pisci dijaloga.
Oštre, brze dijaloge.
Napolje, grofice!
Dok ima trotoara, imaš posao.
Znam da su za neke žene muškarci kućna potreba.
Ja bih radije kanarinca.
Puni novca, braća su se bacila na trošenje...
VORNER KUPIO SALE SKURAS
...kupujući lance bioskopa i konkurente.
"Prvi nacionalni studio" i njihov ogroman filmski kompleks u Berbanku.
Konkurencija za glavne zvezde je bila žestoka,
da bi se izgradila lojalnost brendu.
KAKVE ZVEZDE!
Privržena publika koja se
vraća da gleda svoje omiljene zvezde.
Radi kontrole troškova,
Džek Vorner i direktori drugih studija osmislili su sistem ugovora.
Zlatne okove koji su vezivali glumce, pisce i režisere za studio,
za ekskluzivni sedmogodišnji rad.
Ljudi koji su išli u bioskop '30-ih i '40-ih,
nisu gledali kritike o zapletu.
Bilo je kao...
"Hoću da gledam film s Hamfrijem Bogartom."
"Gledao sam film s Klarkom Gejblom."
Vorner bros je zaista razumeo taj sistem zvezda.
Iako su neki možda besneli zbog ograničenja,
niko nije hteo da izgubi posao,
posebno posle 1929.
29. oktobar, Crni utorak.
Berza pada 16 miliona akcija dnevno.
To je bila prelomna decenija istorije SAD.
Niko od nas sada ne može to da pojmi.
Obim ekonomske propasti
s kojim se većina porodica suočila 30-ih.
Na početku Velike depresije
filmovi su ostali relativno jeftina zabava,
i dobrodošao odmor od jada za mase.
Ali za Vornerove, koji su lično poznavali bedu,
filmovi su takođe bili veza ka životima gledalaca.
Vorner bros je bio studio radničke klase.
Ne znači da su se drugi studiji klonili
života radničke klase,
ali Vorner bros je
mahao tim barjakom. To je bio njihov identitet.
Pa, to je loša vest za tebe.
Smanjujemo broj radnika. Novi idu.
Hodao sam duž pruge kad se moj rols-rojs pokvario.
Bar ne čekamo supu kao oni napolju.
TRI NA MEČU 1932.
Zašto ostajemo u ovom poslu?
Nećemo zaraditi dovoljno ni za pristojne sanduke.
Za pisanje i produciranje, obratili su se Darilu F. Zanuku,
novajliji iz radničke klase, poput njih,
koga su jaki instinkti za priče
učinili glavnim saradnikom braće tokom više od jedne decenije.
Daril Zanuk je osluškivao, da tako kažem,
šta će motivisati publiku da potroši svojih deset centi
ili 25 centi za bioskopsku kartu, kad je novac bio oskudan.
Posao dobro ide, je li?
Da, prilično dobro.
Koliko dobro?
Vorner bros je snimao kontroverzne filmove.
OLIVER STOUN
Nisu pratili pravila.
MALI CEZAR 1931.
Počeli su s gangsterima.
Vrlo smeli filmove koje, recimo, MGM ne bi nikad ni pipnuo.
TRI NA MEČU 1932.
Voleo bih da si bunar želja,
pa da ti vežem kofu i utopim te!
Gangster kao heroj.
Ljudi žele da vide uspon,
ali takođe i pad.
"Državni neprijatelj" nije imao sentimentalnosti.
DŽEJMS KEGNI
Beskompromisniji kraj nisam nikad video.
Maksimalno verno prikazuje taj svet.
Raskoš, razmetljivost,
ushićenost gomilanjem toliko moći i novca...
a onda se sve raspadne, kao što se uvek desi.
ANÐELI GARAVIH LICA 1938.
Filmovi Vorner brosa su postali smeliji
nego što je iko ikad mogao da zamisli.
Bavili su se drogom.
Prostitucijom.
Nasiljem u porodici.
Vorner bros nije samo snimao filmove.
Oni su ih menjali.
Kao kontrast sjajnim mjuziklima drugih velikih studija,
oni su uveli drsku novu formu.
Miks prepoznatljivih žestokih momaka
i opojnu dozu spektakla i pesme.
Nevaljala, bezobrazna Očaravajuća, sjajna
42. ULICA 1933.
42. ulica!
Legendarna drama "42. ulica"
pokazuje intrige iza scene brodvejske predstave,
naspram slike kriminalnog Njujorka.
- Reći ću mu. - Da, pa...
Uzmite film kao što je "42. ulica".
Braća su pomalo gangsteri u svojoj DNK.
BAZ LURMAN REŽISER
Znate: "Šta god treba, hajde da srušimo stereotipe
i udarimo publiku među oči."
Bio sam inspirisan tim ranim mjuziklima.
VELIKI GETSBI 2013.
"Getsbi" je vrlo muzikalizovan gangsterski film.
Mnogo tog bioskopskog kinematografskog jezika
dolazi iz tog perioda, dolazi iz zlatnog doba
kad su Vornerovi snimali gangsterske mjuzikle.
Vorner bros će nastaviti da širi
i prepravlja muzičku formu do kraja 1930-ih godina.
Ne tako tajno oružje studija
bio je koreograf i režiser Bazbi Berkli.
Pogledajmo jednu od scena, da vidimo probu hora.
Bazbi Berkli, slavni plesni režiser
i tvorac najboljih plesnih spektakla na ekranu.
DAME 1934.
Čim vidite ta Berklijeva dela,
pomislite: "Kako si to postigao?"
Ta vrsta slojevitosti, razmere i preciznosti...
Kako to radiš?
Sin losanđeleskih vodviljskih glumaca,
Berkli je brusio svoj zanat
u potpuno drugačijoj vrsti pozorišta.
Počevši od 25. aprila 1915,
bitka za Galipolje i Dardanele najozbiljnije je počela.
Kao poručnik pešadije u Prvom svetskom ratu,
vodio je obuku hiljada vojnika istovremeno,
vežbajući zamršene sinhronizovane manevre.
KOPAČI ZLATA IZ 1935. 1935.
Baz je imao dar,
bio je odličan koreograf, naravno,
a istovremeno je bio sjajan matematičar,
pa je njegova sposobnost da napravi matematičku jednačinu
istovremenih pokreta plesača
i mehanike kamere,
bila izvanredna.
Da bi pokazao izvajane noge,
Berkli je patentirao rotirajuću binu.
U filmu za filmom, on je prevazilazio sebe
s kaleidoskopskim delima osmišljenim tako da oduzmu dah.
Vežbao sam veoma pedantno,
dok mi ne bi sve odgovaralo
i dok ne bi radili kako treba,
a zatim bih im rekao da snimamo sutra.
BAZBI BERKLI KOREOGRAF / REŽISER
Imao sam običaj da razmišljam i razmišljam,
i pokušam da stvorim nešto
bolje od onoga što sam ranije uradio.
A radio sam neke vrlo dobre stvari.
Dok su Vornerovi mjuzikli privlačili publiku,
pritisak na izvođače se povećavao.
G. Marče, vežbaju celu noć.
Držaću ih ovde dok god ne nauče.
Znate li da su u to vreme plesači spavali na setu.
Imali su krevete na setu, kao u zvučnim studijima.
Odradili bi plesnu numeru, a zatim bi odspavali tri sata u krevetu,
zato što je toliko teško bilo to izvesti.
Bilo je veoma fizički zahtevno.
Da bi se izvelo kako treba, radila se proba za probom.
Ipak, nije bilo lako kontrolisati sve zvezde.
Džordže!
Beti Dejvis je bila novajlija,
probijala se kroz drugorazredne uloge,
kada se prvi put pobunila protiv radnih uslova u studiju.
Ne slušam naređenja.
Dok sam živa, nikad i neću.
Rado bih te poljubila, ali tek sam oprala kosu. Zdravo!
Decenijama kasnije, kad je već dugo vladala Holivudom,
svoje rane bitke s Džekom Vornerom opisala je režiseru Ronu Hauardu.
Kad sam upoznao Beti Dejvis...
RON HAUARD
...pričao sam koliko sam čeznuo za danima kad su postojali ugovori sa studijima.
Zato što je režiser pod ugovorom snimao dva ili tri filma godišnje.
To mi je delovalo romantično.
A ona je rekla: "Ne budi šašav.
Nezavisnost je nešto što treba negovati.
Trebalo mi je 14 godina da odradim svoj sedmogodišnji ugovor,
jer su me stalno suspendovali zato što sam odbijala uloge
za koje je Džek Vorner insistirao da treba da igram."
Znam sve smicalice,
i dovoljno sam pametna da budem korak ispred njih.
Rekla je: "Jednog dana su mi pretili suspenzijom ako odbijem film,
pa sam otišla kod Džeka Vornera
i stala kod sekretaričinog stola,
a ona je rekla: 'Ne, g. Vorner je zauzet,
morate da zakažete sastanak, gđice Dejvis.'"
Ona je rekla: "Besmislica."
Proletela je pored sekretarice, ušla u kancelariju
i širom otvorila vrata njegovog privatnog kupatila.
On je sedeo na ve-ce šolji, spuštenih pantalona,
čitajući novine.
A ona je rekla:
"Moramo da razgovaramo o ovom bednom scenariju koji želiš da radim."
A on je samo odgovorio: "Suspendovana si!"
Od tebe želimo samo jedno.
Da nas ostaviš na miru
i pustiš nas da živimo na svoj način.
Ili previše tražimo?
Svađe Džeka Vornera s njegovim zvezdama bili su sočni tračevi
u holivudskim tabloidima.
Dobro jutro.
Ali, postojala je lepša strana života u studiju.
STUDIO ZABRANJEN ULAZ
Hej, ti! Vraćaj se ovamo!
O, dobar dan.
Šta ti misliš ko si da tako prolaziš ovuda?
Pa, ja sam Gica Prasić.
Od ranih dana u poslu,
stategija Vornerovih za pobeđivanje ekonomske suše bio je kros-marketing.
VORNER KUPUJE "BRUNSVIK"
Kupili su diskografsku kuću 1930,
i pokrenuli odeljenje animacije da pomogne u prodaji hit pesama.
Volim da pevam o mesecu i junu i proleću
Volim da pevam
I da reklamira Vornerove filmove.
SOVA DŽOLSON
Volim da pevam
O mesecu i junu i proleću
Volim da pevam
Šta kažeš na malu proslavu
Uz muziku svadbenih zvona?
Ovo će pokazati da dobijate uslugu
U Hotelu za medeni mesec
Ali kad su videli uspeh Volta Diznija širom grada...
Ja sam zekonja!
...Vornerovi animatori su ozbiljno pristupili smešnom poslu.
Oglašavali su se na celim i duplim stranicama,
reklamirali kao nešto najsmešnije, najbolju muziku.
Začudo, nisu lagali.
Crtaći su zapošljavali ne samo gomile likovnih umetnika,
već i cele simfonijske orkestre.
Ti momci su znali šta rade.
To nije samo zapanjujući zanat, već u tome postoji umetnost.
U toj muzici postoji mnogo anarhije i duhovitosti,
a istovremeno mnogo znanja.
Enciklopedijsko znanje klasične muzike.
TO NIJE UČTIVO!
Vornerovi crtaći su bili glavni.
Bili su mnogo drskiji.
Bili su smešniji.
Imali su mnogo više anarhičnog u sebi.
"Luni tjuns" su terali Ameriku da se smeje da ne bi plakala
dok se Velika depresija produbljivala.
Teška vremena su pogodila Holivud 1933. s talasom zatvaranja bioskopa
koji je ugasio filmske ekrane širom zemlje.
Pet velikih studija, uključujući studio Vornerovih,
objavilo je smanjenje plata od 50 odsto u svim odeljenjima.
ŠTRAJK GLUMACA
FILMSKI GRAÐANSKI RAT
Odgovor najvećih zvezda je bio brz.
Džejms Kegni je pomogao osnivanje Udruženja filmskih glumaca.
Daril Zanuk, desna ruka Vornerovih,
saznaje da se smanjenje plata ne odnosi na samu braću...
ZANUK NAPUSTIO VORNER
...i odlazi da osnuje novog konkurenta,
pod nazivom Tventiet senčuri foks.
Zatim, vetrovite večeri u martu 1934,
iskra je poletela
u mašinskoj radionici u Vornerovom fasadnom dekoru.
Mnogi odeljci su bili puni nitrata,
i elemenata koji su vrlo zapaljivi.
Pre no što je vatra uopšte stigla tamo,
nitratni elementi unutra su počeli da gore
samo od vreline.
Požar je odneo život vatrogasca filmskog kompleksa
i progutao je više od 20 godina filmova iz neme ere.
Od Rin Tin Tina i najranijih radova Vornera
ostali su samo fragmenti.
Ali širom celog sveta,
spremala se katastrofa
koja će braću i ceo Holivud staviti na probu.
Hari je bio glasnogovornik kompanije,
zato je otputovao u Evropu.
Bio je svedok evolucije Hitlera.
Pojavili su se koncentracioni logori,
koje su nazivali radnim logorima.
Nemačka je zakonski zabranila...
DIREKTOR VB DISKAVERI
...rad američkih firmi u Nemačkoj
ako u studiju radi ijedan nemački Jevrejin.
Džek Vorner i Hari su doneli odluku
da se povuku iz Nemačke.
Istovremeno, drugi moguli, uključujući Luisa B. Mejera,
nisu želeli da izgube to tržište,
a Hari Vorner je rekao:
"Postoje stvari koje su važnije od novca."
Džekov novi zamenik, producent Hal Volis,
rešio je da isporuči dobro osmišljene priče u mnogo žanrova
i ukaže Amerikancima na opasnost u inostranstvu i kod kuće.
CRNA LEGIJA
Volis je mladom Hamfriju Bogartu dao ulogu fabričkog radnika...
CRNA LEGIJA 1937.
...zavedenog nasilnom retorikom belih nacionalista.
Ne daj da te maltretiraju stranci.
Mnogo je ljudi u gradu,
Amerikanaca koji se isto osećaju.
Bilo je mnogo mržnje prema crnim ljudima u Americi,
prema Jevrejima u Americi,
prema mnogim imigrantima u Americi.
Ali oni su se borili protiv toga,
trudeći se da odbrane vrednosti Amerike.
Dobro, mornari moji! Za mnom!
KRVAVI KAPETAN 1935.
Čak i njihovi takozvani eskapistički avanturistički filmovi
uvek su nosili društvenu poruku.
"Krvavi kapetan" bavi se ropstvom.
Bavi se banditima i piratima,
rušenjem korumpiranih mesta.
Razvijte ta jedra
i gledajte kako se pune vetrom koji nas sve nosi ka slobodi!
Vornerovi filmovi su privlačili publiku,
ali činilo se da Amerikanci nisu radi da delaju.
AMERIČKI PRVI KOMITET
Verujemo da bezbednost naše zemlje
leži u snazi i karakteru našeg naroda...
Č. LINDBERG PRVI AMERIČKI MITING
...a ne u ratovima na strani.
Reći da su Amerikanci uglavnom bili izolacionisti, blago je rečeno.
BEN MANKEVIC
Ljudi koji su čitali novine
znali su da postoji očigledan agresor u Evropi.
Ipak, većinu Amerikanaca to nije doticalo.
Drugi studiji su podilazili Nemačkoj,
koja je imala konzula u Los Anđelesu,
koji je tražio da čita scenarija,
da ne promakne neka kritika
Hitlera ili nacizma.
NEMAČKI KONZUL
Nemački insajder
izveštavao je direktno Jozefa Gebelsa,
dajući nacističkom ministru propagande
konačnu reč u holivudskim filmovima.
Braća Vorner to nisu htela da dozvole.
I tako su 1939.
snimili film po imenu "Ispovest nacističkog špijuna".
NE ULAZI ISPOVEST NACISTIČKOG ŠPIJUNA
Vorner bros je scenario držao u takvoj tajnosti,
da ga nisu slali glumcu,
niti bi bio na setu.
Ne, morao je da dođe u studio,
i čita scenario u kancelariji producenta.
Odbilo ga je nekoliko glumaca,
koji nisu imali hrabrosti to da snime.
FRANSIS LEDERER GLUMAC
- Ali zašto? - Zašto? Zato što je bio antinemački.
I imali su razloga da se plaše.
Samo ako znamo ko je naš neprijatelj znamo i kako da ga uništimo.
Glumac Edvard G. Robinson,
režiser Anatol Litvak
i sami Vornerovi,
svi su dobijali pretnje smrću tokom i posle produkcije.
SVETSKA PREMIJERA
Kada su prikazali taj film,
tokom tih nekoliko nedelja,
Medison skver garden ispunilo je
preko 20 000 američkih nacista.
Nemački uticaj je dosezao čak do Senata.
Hari je optužen da snima filmove koji teraju Ameriku da uđe u rat.
POGLEDAJTE STENU OD KOJE STE ISTESANI
STEJT DEPARTMENT
Njegov odgovor na ove optužbe je bio:
"Niko me nikad neće optužiti da sam antiamerikanac.
Ja sam definitivno antinacista.
I niko mi neće govoriti koje filmove smem da snimam."
SAD OBJAVLJUJE RAT
Osmog decembra 1941. dan posle bombardovanja Perl Harbora,
analitičar scenarija u službi Hala Volisa,
izdvojio je priču o par ljubavnika
koji su se slučajno ponovo našli u gradu punom izbeglica.
U novembru 1942.
za manje od godinu dana, Vornerovi su prikazali film
koji iskazuje glavno pitanje svog vremena.
"KAZABLANKA"
Rik, kada ćeš shvatiti da u današnjem svetu
izolacionizam više nije praktična politika?
"Kazablanka" je najveći studijski film.
Nije ni blizu... Drugo mesto je mnogo ispod.
Gledam te, mala.
Uvek sam na "Kazablanku" gledao pomalo mistično,
imala je svoj razlog postojanja.
HAUARD KOČ SCENARISTA
Bio je to film potreban publici.
Govorio je da postoje vrednosti
zbog kojih vredi podneti žrtvu.
I rekao je to na veoma zabavan način.
Prezireš me, zar ne?
Da sam razmišljao o tebi, verovatno bih.
Tek snimivši "Visoku sijeru" i "Malteškog sokola",
a posle godina igranja ciničnih detektiva
i žestokih gangstera,
Hamfri Bogart je bio neočekivan filmski partner
za divnu Ingrid Bergman.
Od svih barova u svim gradovima u celom svetu,
ona je ušla u moj.
Ali najveći rizik je bio sam scenario.
"KAZABLANKA" IZMENE ZA KRAJ
Izvanredan je zato što
nismo verovali u njega zbog lošeg scenarija.
INGRID BERGMAN GLUMICA
Pisan je dan za danom.
Nije bilo ničeg jasnog u njemu,
nisam znala kog čoveka treba stvarno da volim.
Rekli su: "Snimi ljubavne scene
malo neodređeno. Ne previše ozbiljno,
jer zaista ne znamo s kojim čovekom ćeš završiti."
Konačno su rekli: "Snimićemo oba načina."
Kažeš to samo da bih otišla.
Kažem to zato što je istina.
Nisam plemenit čovek.
Ali nije teško videti da nevolje troje malih ljudi
ne znače ništa u ovom ludom svetu.
Da se "Kazablanka" završila tako što Bogart ode s Bergmanovom,
romantičnim krajem,
danas ne bi bilo legende.
Mislim da se ljudi tom filmu vraćaju iznova i iznova
da pronađu vrednosti koje se danas ne nalaze lako.
Spremna, Ilsa?
Da, spremna sam.
Ali za režisera Majkla Kertiza i mnoge glumce na setu,
priča je bila lična.
Kad vidite uvodnu scenu
i taj divni far kadar,
gde vidite konobare kako se kreću uokolo i dim cigarete,
tu vrstu koreografije vreve...
- Za Ameriku. - Za Ameriku.
Za Ameriku.
Ljudi koji su sve to glumili bili su jevrejske izbeglice.
Den Simor, zaista veliki glumac koji je igrao portira,
bio je na setu kad je Pol Henrid, kao Viktor Laslo, rekao orkestru
da svira "Marseljezu"...
Svirajte "Marseljezu". Hajde.
I svi Francuzi su je pevali da zagluše Nemce.
Pogledao je okolo i ljudi su plakali,
tekle su prave suze.
Oni su bili prave izbeglice.
Za mene, "Kazablanka"...
Dalje od telefona.
Bolje da se ne mešate.
Spreman sam da pucam u vas.
...zaista oličava šta znači biti na pravoj strani
u svetu tako jasno podeljenom na dobro i zlo.
Luje, mislim da je ovo početak jednog prelepog prijateljstva.
MAJKL KERTIZ HAL B. VOLIS
Hal Volis i Majkl Kertiz snimili su druge popularne
patriotske filmove tokom rata,
ali nijedan nije stekao više slave
od "Kazablanke".
Film je bio nominovan za osam Oskara,
dokazavši da su braća stekla holivudsku besmrtnost.
IZUZETAN FILM KAZABLANKA
Komercijalni uspeh nije bio dovoljan za Vornere.
Oni su želeli i prestiž,
a on je stigao u obliku Oskara i drugih nagrada.
Ali Kertiz i glumci
pripisali su Halu Volisu zasluge za uspeh filma,
ranivši ponos Džeka Vornera.
Cela stvar je dostigla kritičan trenutak
na dodeli Oskara 1944,
kad je "Kazablanka" dobila nagradu za najbolji film.
Hal Volis krene da primi svog Oskara.
Sedeo je u redu s Vornerovima,
a oni su ispružili noge i sprečili ga da ode na binu.
Džek Vorner je otrčao gore i uzeo Oskara od Džeka Benija.
Hal Volis je posle 25 godina rekao da još uvek oseća bes.
Džek je trebalo da pusti da Hal Volis uzme Oskara.
Znate šta bi Volis uradio?
Zahvalio bi šefu, Džeku Vorneru.
VOLIS NAPUSTIO VORNER BROS
Najmlađi Vorner je bio usredsređen
na promociju porodičnog brenda,
posebno svog.
Džek Vorner je moj deda-očuh.
Meni je bio deda.
Nikad ga nisam zvao deda-očuh.
Poznavao sam ga do njegove smrti kad sam imao 24 godine.
On je bio direktor cirkusa.
Kad ste bili uz njega,
bio je u centru pažnje i niko nije dolazio do izražaja.
Da li vas zanimaju ljudi koji prave vaše filmove?
Evo, pun avion njih stiže iz Amerike.
G. Kliford Vork iz Univerzala,
g. Hari Kon iz Kolumbije i g. Džek Vorner,
odlučan na kraju reda.
Povrh svoje medalje sa Akademije,
Džek je dobio čin potpukovnika
kad je Vorner bros obučio
i pokrenuo prvu Filmsku jedinicu vojske SAD.
I u najmračnijim danima rata,
potpukovnik Vorner i njegov brat Hari pozvani su u Vašington,
gde im je predsednik Ruzvelt lično poverio važnu misiju.
Da snime film koji će pomoći Amerikancima da veruju sovjetskim saveznicima.
Ovde ruski vojnici već godinu dana ratuju
protiv prezrenih nacista.
Zasnovana na memoarima bivšeg ambasadora Džozefa E. Dejvisa,
"Misija u Moskvi" slika laskavu sliku života u Rusiji.
Šta mislite o demonstraciji?
Smatram da je bar jedan evropski narod
bez agresivnih namera spreman za sve.
Hvala Bogu na tome.
Nego šta!
Džek Vorner je to gledao kao: "Hej, ovo je samo prosaveznički,
proamerički film koji pravimo...
OD SSSR I SAD
...jer želimo pobedu u ratu."
Služenje svojoj zemlji postalo je zvanični Vornerov brend 1944,
s novim motom kompanije:
"Kombinacija dobrog građanstva i dobre izrade filmova."
Ali samo nekoliko godina kasnije, "Misija u Moskvi"
pokazaće se kao politička mina.
KOMUNIZAM OSUÐEN
Opasnost komunizma budi
Komitet za neameričke aktivnosti Predstavničkog doma.
U oktobru 1947.
s novom vladom u Beloj kući,
Vornerovi su opet pozvani u Vašington.
Mir na sastanku.
Ovog puta da bi svedočili
pred Komitetom za neameričke aktivnosti Predstavničkog doma.
Kad je počela Crvena panika,
"Misija u Moskvi" je korišćena kao krunski dokaz
da su se komunisti infiltrirali u Holivud.
Hari Vorner je odbacio tvrdnje Komiteta
i odbio je da se pojavi.
Dok su Vornerove zvezde ispred protestovale zbog saslušanja,
Džek Vorner je sarađivao.
Moja braća i ja bismo rado dali veliki prilog
fondu za uklanjanje štetočina.
Spremni smo da osnujemo fond za slanje u Rusiju
ljudi koji ne vole naš američki sistem vlasti.
Druga stvar u vezi s Komitetom je to što su u njemu bili ljudi
poput predstavnika Rankina...
DŽON RANKIN MISISIPI
...koji su bili antisemiti.
A mnogi šefovi studija, poput Vornerovih, bili su Jevreji.
Postojao je faktor straha.
"Vlada bi mogla da nam oduzme sve što smo stvorili."
Džekova reakcija na to je bila, da kažem učtivo, kukavička.
Među piscima koje je Džek imenovao bili su Filip i Džulijus Epstajn
i Hauard Koč, autori "Kazablanke".
Na crnoj listi u Holivudu i bez mogućnosti za posao u Americi,
Koč se preselio u Englesku, gde je pisao pod pseudonimom
sledećih pet godina.
AUTOR PITER HAUARD
Bilo je to ružno, ružno vreme.
Zlatne godine Holivuda su nekako nestale posle toga,
jer je zavladalo nepoverenje.
Džekova reputacija je već bila u blatu kod mnogih u industriji.
Džek Vorner je bio diktator,
i želeo je da glumci igraju u filmovima u kojima on želi.
Godinama ranije, Beti Dejvis je tužila studio zbog kršenja ugovora
i izgubila.
BETI U RATU S VORNEROM
Ali druga ikona je imala Džeka na nišanu.
OLIVIJA DE HEVILEND
Olivija de Hevilend bila je depresivna
od stalnog treptanja na Erola Flina.
Želela je nešto značajnije.
Nije mogla.
Zato je tužila Vorner bros
na osnovu toga što je potpisala sedmogodišnji ugovor.
Ali svaki put kad bi odbila film,
i nije otišla na posao...
VAŠA SLUŽBA SE PRODUŽAVA ZA 52 NEDELJE
...dodavali su to na sedam godina.
Kako je bilo?
ŠOU MERVA GRIFINA
Otišla sam na sud i oslobodila se ugovora.
To je bila prvo.
U SAD je dobila slučaj koji sam ja vodila u Engleskoj.
BETI DEJVIS
I potpuno je zaslužna za limit od sedam godina
za ugovor svakog glumca danas.
Olivija je to uradila u SAD.
Slučaj De Hevilend je okončao produženje ugovora
BOGART, VORNEROVI KRAJ SAVEZA
i doveo je do egzodusa zvezda iz filmskog kompleksa.
Među njima su bili Lorin Bakol...
Hvala.
...i Hamfri Bogart.
Istovremeno,
ministarstvo pravosuđa je udarilo u strukturu
samog holivudskog sistema.
Ono što je srušilo sistem studija
bila je tužba na osnovu Šermanovog antimonopolskog zakona,
gde su studiji kontrolisali snimanje filmova,
a takođe i prikazivanje filmova u svojim lancima bioskopa.
Primorani da otuđe više od 1000 bioskopa,
i suočeni sa sve većom rupom u prihodima,
Vornerovi nisu mogli da poreknu gorku istinu.
Njihov studio više nije bio na vrhu.
Razlika između onog što je Vorner bros napravio između 1946. i 1952. je silna.
Braća su sve više bila u sukobu.
Hari je bio 11 godina stariji od Džeka,
što je skoro generacijska razlika.
Džek je voleo vino, žene i pesmu.
Hari je govorio: "Moraš noću biti kod kuće
sa svojom porodicom. Porodica je sve."
Nisu mogli da koegzistiraju.
A suočavali su se s konkurentom
koji je mogao da uništi svet kakav su znali.
Jednog dana, preko televizije,
ceo svet će ući u naše dnevne sobe
brzinom svetlosti.
Godine 1950, 3,8 miliona američkih porodica je imalo televizor.
To je posebna priča, priča o televiziji.
Do 1955,
broj je porastao na 30 miliona.
Kad je došao TV, pokušali su da se prave da ne postoji.
Rekli ste da filmska industrija nema čega da se plaši
od televizije. Da li još tako mislite?
Da, apsolutno.
Džek je tako mrzeo televiziju,
da je odbijao da ima TV u kući ili u kancelariji.
To je bila pretnja.
Sada bih vam prikazao scene
iz naših gotovih sinemaskopskih filmova.
Pokušali su svim sredstvima
da primame ljude nazad u bioskope.
Sinemaskop, stereo zvuk,
3D.
Vorner bros je testirao i nove glumce.
S boljim rezultatima.
Zaljubljena sam
DORIS DEJ
Zaljubljena sam
Hej, Stela!
Brando je bio stvaran,
i osećali ste njegove prave emocije.
Koristio je nešto lično.
Poistovetili biste se.
Prevarena si, dušo.
Po Napoleonovom kodeksu, i ja sam prevaren.
Ne volim to.
Kad se on pojavio, svi su mislili da je čudo.
KLINT ISTVUD
I bio je. Bio je dobar.
Produkcija za televiziju Vorner bros
Mada je Džek na kraju popustio pred TV
i našao unosan izvor prihoda,
s vestern serijama,
braća su još uvek verovala u magiju velikog platna.
ODELJENJE KOSTIMA DŽEJMS DIN
Polagali su nade u blistavog mladog glumca
koji je uznemirio rastući generacijski procep sredinom 50-ih.
DŽEJMS DIN
- Osam. - Ne kaješ se.
ISTOČNO OD RAJA
Loš si. Loš do srži.
Džejms Din, široki ekran u boji.
Borba između oca i sinova.
Odmah prestani!
Majka.
- Nekad sam bila prelepa. - Da, gospođo.
"Istočno od raja" je film kom se uvek vraćam
i proživljavam ga, zato što sam ja to proživeo.
Ne mogu da ćutim.
BUNTOVNIK BEZ RAZLOGA
Skini to breme, sine.
To je to. Nisam na to mislio.
"Istočno od raja" i "Buntovnik bez razloga"
ostavili su neizbrisiv trag na filmu.
POGINULA ZVEZDA
Ali Din je tragično poginuo pre nego što je završen njegov treći film za Vornere.
TRAGAČI 1956.
Filmski hitovi su bili retki.
Starijim Vornerovima se činilo da je došlo vreme da krenu dalje.
Džek nije hteo da se povuče,
a Hari i Albert su dolazili u godine.
Ljudi su stalno dolazili govoreći:
"Prodajte nam deonice."
Hari i Albert bi se rado povukli, ako bi se svi oni povukli.
Džek je znao da ne bi bio predsednik.
Hari to ne bi dozvolio.
To je bila porodična stvar.
Odrasli su uz zapovest
"Svi za jednog i jedan za sve."
Hari je bio veoma posvećen tome.
Džeku se to nije sviđalo.
Moja braća i ja smo bili u filmskoj industriji oko 50 godina.
Džek je osmislio pametan plan...
TARNER KLASIČNI FILMOVI
...da napokon stekne svu kontrolu u Vorner brosu.
Ako braća Lejman, ili Luis Luri, slušaju,
još smo otvoreni za ponudu, ali u novcu.
Pronašao je kompaniju kojoj bi mogao da proda studio.
Ovo preskačem.
Ima neke veze s prodajom studija.
Rekao je Hariju: "Izađimo. Završili smo.
Posao se menja." I tako dalje.
A oni su rekli: "Uradićemo to ako i ti prodaš svoje deonice."
Ne, ukoliko ne želite da polomite vrat.
Dakle, svi bi prodali i izašli iz posla,
ali Džek ih je izdao
sklapajući tajni dogovor s kupcem.
Dao mu je milion dolara,
i čovek mu je ponovo prodao studio.
FABIJAN ODUSTAO OD VORNERA; NOVA KOMBINACIJA
Sledeće što je Hari saznao čitajući novine je
da će Džek biti predsednik studija.
SINDIKAT KUPUJE KONTROLU NAD STUDIOM
Kad je to pročitao u novinama
dobio je srčani i moždani udar.
To mu je doslovno slomilo srce,
zato što je mnogo verovao Džeku.
Džekovo ime je bilo ukaljano.
Niste smeli da pričate o Džeku.
IN MEMORIAM HARI M. VORNER
Šta možete reći o toj transakciji?
Vrhunska prevara,
kojom ne samo što izdaješ starijeg brata...
HARI VORNER JE MRTAV
...već ga šalješ u preranu smrt.
Džek nije bio na sahrani.
Albert Vorner više nikad nije progovorio s Džekom.
Na kraju, porodica se raspala.
Ovde u Holivudu je sve moguće,
i oni su doživeli neverovatan uspeh.
Ponekad takav uspeh iskvari ljude.
Džek je dobio priliku da postane čovek koji vodi kompaniju,
ali prekršio je obećanje dato ocu.
Bila je 1958. godina,
i Džek je imao svu moć.
Ali kompleks studija je bio bleda slika onoga što je nekad bio.
U pokušaju da vrati bolje dane
i napuni kasu kompanije,
poklonio je poverenje Vornerovoj staroj, pouzdanoj formuli.
Imamo problem! Ovde, u River Sitiju!
MUZIKANT 1962.
Mjuzikli.
Pusti ženu u svoj život
I tvom spokoju je kraj
DRAGA MOJA GOSPOÐICE
Preurediće ti dom od podruma do krova
Zatim će preći na očaravajuću zabavu preuređivanja tebe
Prolazi poslednji čas
KAMELOT 1957.
Vidi nevestin budoar
Sve će biti dobro
CIGANKA 1962.
Za mene i za tebe
Bilo je nekih značajnih uspeha.
Najbolji film godine je "Draga moja gospođice".
Džek L. Vorner.
Zaista sam zahvalan što stojim ovde večeras i primam ovu nagradu.
Na ovo ćemo zauvek biti ponosni.
Hvala vam.
Poslednji put stari sistem studija
procvetao je s ovim visokobudžetnim mjuziklima.
Neki od tih filmova bili su divno snimljeni,
ali su odisali nekom pristojnošću
zaostalom iz prethodnog doba.
Jeste li se nedavno nadmetali s poniznošću?
Naši filmovi su sjajni, a biće još bolji.
VEČERA PIONIRA FILMA
Američki producenti su naučili da prestanu da kradu
od italijanskih, francuskih, španskih
i drugih neželjenih filmova koji imaju umetnost i sve te besmislice.
Sasvim sam na vrhu,
Džek je osećao kako se tlo trese pod njim.
A zemlja se menjala.
To je polovina 60-ih.
Pokret za građanska prava, rat u Vijetnamu,
otpor studenata i sve veće prisustvo rok muzike.
Ovakva vrsta filmova je izgledala zastarelo.
Džek je bio bez podrške koju je imao '30-ih i '40-ih.
Nema sjajne izvršne producente,
koji vode sve za njega.
Nema filmske zvezde pod ugovorom kao ranije.
Radi s nezavisnim producentima koji mu dolaze,
ali nema isto učešće, niti moć da sve nadzire.
Kad je došao gladni mladi glumac-producent po imenu Voren Biti,
da snima gangsterski film smešten u 30-e godine,
Džeku je to bilo strano.
Šerife!
Kad je čuo za "Boni i Klajd"
i za količinu nasilja...
Nije bio srećan.
U redu.
FEJ DANAVEJ
Čitao je kako teško snimaju taj film.
Kad su uspeli, postao je fenomen.
Kad si 12-godišnji klinac, to je svuda.
Nije to samo parodija "Meda".
Posvuda je,
i svaka školarka želi da bude Fej Danavej.
Prosto je bio svuda.
Filmovi su bili ono od čega su nekad bili napravljeni snovi Vornerovih,
ali Džek nije mogao sebe da vidi kao odmetnika na ekranu,
ili kao buntovnika iza kamere.
Dopisi Džeka u poznim godinama puni su frustracija.
"Niko me ne sluša. Rekao sam, ne tako.
Ne napuštajte kompleks. Ne radite ovo..."
Ljudi bi samo slegnuli ramenima
i nastavili da snimaju film po svom.
Godine 1967. je postigao dogovor da proda svoje deonice
ambicioznoj producentskoj kući
koja je htela da uđe u višu ligu.
Seven arts.
Priča o studiju ostavila je za sobom porodicu osnivača.
Na dan kad je deda napustio studio,
Fransis Ford Kopola je bio tamo
snimajući "Dolinu radosti".
A pored njega je stajao
mladić po imenu Džordž Lukas, koji mu je pomagao.
Bio je to zaista transfer generacijskog filmskog stvaralaštva.
Zapitate se da li su se figurativno ili doslovno
mimoišli na kapiji kao dva broda.
Jedan koji ide u zalazak, a drugi ide ka izlasku sunca.
Kao kraj prvog čina holivudske istorije
i početak drugog.
Stara struktura moći se raspala.
Ono što je došlo odlučiće sudbinu kompanije...
Akcija!
...i budućnost filmske industrije.
Prevod titlova: Bojana Lukić Jovković